***Pressetekst.***

**De pårørende – Når ens barn rammes af psykisk sygdom**

Dokumentar, Danmark 2021.
Instruktion: Vibe Mogensen.

En terapigruppe bestående af forældre med psykisk syge voksne børn åbner generøst dørene til deres ellers meget private rum, hvor de deler deres erfaringer og taler åbent om deres følelser. Børnenes diagnoser og deres sygdomsforløb er forskellige, men forældrene er fælles om oplevelserne af store følelsesmæssige op- og nedture, håb, uvished og sorg. De er bundet til børnene i kærlighed og sygdommen er langvarig, måske kronisk. Psykisk sygdom er blevet Danmarks nye folkesygdom nummer et, men alligevel er den fortsat forbundet med tabu. De modige forældre i denne film medvirker til at bryde tabuerne, og kan være en stor hjælp for andre forældre med lignende udfordringer.